Document ID: 32007D0505

ODLOČBA KOMISIJE
z dne 24. januarja 2007
o državni pomoči pri naložbah v okoljski predstavitveni projekt „Uporaba odpadkov sladkorne pese iz tovarn sladkorja“
(notificirano pod dokumentarno številko C(2007) 121)
(Besedilo v nemškem jeziku je edino verodostojno)
(2007/505/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti in zlasti člena 88(2) Pogodbe,
po pozivu zainteresiranim stranem, naj predložijo svoje pripombe v skladu z zgoraj navedenim členom (1),
ob upoštevanju naslednjega:
I. POSTOPEK
(1)
Nemčija je z dopisom z dne 6. maja 1998, prejetim 11. maja 1998, uradno priglasila pomoč v skladu s členom 88(3) Pogodbe ES. Dodatne informacije so bile poslane z dopisi z 22. septembra 1998, 5. maja 1999 in 19. avgusta 1999, prejetimi 28. septembra 1998, 7. maja 1999 in 24. avgusta 1999.
(2)
Komisija je z dopisom št. SG(99) D/8600 z dne 27. oktobra 1999 začela glavni preiskovalni postopek v skladu s členom 88(2) Pogodbe ES. Nemčija je nato podala svoje mnenje z dopisom z dne 15. marca 2000. Komisija ni prejela nobenih pripomb od zainteresiranih tretjih strani. Komisija je v dopisu z dne 16. avgusta 2006 prejela dodatne informacije od nemških oblasti.
(3)
Nemčija je z dopisom z dne 16. avgusta 2006 sporočila, da umika uradno priglasitev ukrepa. Poleg tega je Nemčija na vprašanje Komisije potrdila, da pomoč za naložbe ni bila izplačana.
II. ZAKLJUČEK
(4)
Komisija do dne, ko je prejela sporočilo Nemčije, še ni sprejela nobene uradne odločitve o zadevni uradni priglasitvi. Glede na to sprejema umik uradne priglasitve v smislu člena 8(1) Uredbe Sveta (ES) št. 659/1999 z dne 22. marca 1999 o določitvi podrobnih pravil za uporabo člena 93 Pogodbe ES (2).
(5)
Uradni preiskovalni postopek se zato v skladu s členom 8(2) Uredbe (ES) št. 659/1999 prekine, saj je postal brezpredmeten -
SPREJELA NASLEDNJO ODLOČBO:
Člen 1
Uradni preiskovalni postopek v zvezi s pomočjo za naložbe v višini 348 930 DEM za čistilni in filtrirni sistem za tovarno sladkorja Nordkristall GmbH v Güstrowu (Mecklenburg-Vorpommern) se v skladu s členom 8(2) Uredbe št. 659/1999 prekine.
Člen 2
Ta odločba je naslovljena na Zvezno republiko Nemčijo.
V Bruslju, 24. januarja 2007

Labels: 19
4
17
16